钦定古今图书集成/明伦汇编/闺媛典/第025卷 > 冷逢泰妻叶氏
## 钦定古今图书集成/明伦汇编/闺媛典/第025卷 > 冷逢泰妻叶氏

按《四川总志》：叶氏，州庠生叶桂芳女，冷逢泰妻。举一
子，甫免怀，即教以端方，不率辄笞之。一日，子从外见
缙绅者盛车马过里门，心异之，急入告母，且呼其名。
氏曰：“车马何足荣，以小子呼长者名，彼虽不之闻，尔
则已慢矣。”遂鞭子背。其严慎盖如此。泰病且久，氏剜
股以进，须臾，泰遂索汤粥。州守锺振旌其门，年六十
卒。